《和陈图南道中见寄》
宋代·冯山

故人重见老相看，江上秋风已薄寒。曾约浮沉俱里社，岂期侥薄亦侯籓。

休嗟华发多年别，且喜清樽数日欢。惟有旧游难得处，风骚遗恨满三轩。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。